b'\n_START_ARTICLE_\nAlgimantas Ka\xc4\x8diu\xc5\xa1ka\n_START_SECTION_\nBiografija\n_START_PARAGRAPH_\n1962\xe2\x80\x931966 m. mok\xc4\x97si Stungi\xc5\xb3 pradin\xc4\x97je mokykloje, 1966\xe2\x80\x931973 m. \xe2\x80\x93 \xc5\xbdagar\xc4\x97s vidurin\xc4\x97je mokykloje, 1973\xe2\x80\x931978 m. studijavo psichologij\xc4\x85 Vilniaus universitete._NEWLINE_1978\xe2\x80\x931982 m. \xc5\xa0al\xc4\x8dinink\xc5\xb3 rajono \xc5\xa1vietimo skyriaus metodininkas, 1982\xe2\x80\x931986 m. gamybinio susivienijimo \xe2\x80\x9eElnias\xe2\x80\x9c (\xc5\xa0iauliai) gamybinio mokymo meistras, 1986\xe2\x80\x931990 m. susivienijimo mokymo kombinato/kurs\xc5\xb3 direktorius, 1990\xe2\x80\x931994 m. AB \xe2\x80\x9eElnias\xe2\x80\x9c psichologas, 1994\xe2\x80\x931997 m. administracijos vadovo pad\xc4\x97j\xc4\x97jas, 1997\xe2\x80\x931998 m. generalinio direktoriaus pavaduotojas, generalinis direktorius. Nuo 1998 m. liepos m\xc4\x97n. iki 2001 m. - UAB \xe2\x80\x9eBatuva\xe2\x80\x9c direktorius; nuo 2001 m., pakeitus \xc4\xafmon\xc4\x97s pavadinim\xc4\x85, iki 2018 m. liepos m\xc4\x97n. \xe2\x80\x93 UAB \xe2\x80\x9eTDL oda\xe2\x80\x9c direktorius._NEWLINE_1990\xe2\x80\x932001 m. Lietuvos demokratin\xc4\x97s darbo partijos narys (1990\xe2\x80\x931992 m. \xc5\xa1ios partijos respublikin\xc4\x97s tarybos narys), nuo 2001 m. Lietuvos socialdemokrat\xc5\xb3 partijos \xc5\xa0iauli\xc5\xb3 skyriaus narys, \xc5\xa0iauli\xc5\xb3 skyriaus tarybos narys, 1996\xe2\x80\x931997 m. \xc5\xa0iauli\xc5\xb3 miesto savivaldyb\xc4\x97s tarybos narys._NEWLINE_1980\xe2\x80\x932001 m. Lietuvos \xc5\xa1a\xc5\xa1ki\xc5\xb3 federacijos (L\xc5\xa0F) Kompozicijos komisijos pirmininkas, 2001\xe2\x80\x932010 m. ir v\xc4\x97l nuo 2018 m. lapkri\xc4\x8dio m\xc4\x97n. \xe2\x80\x93 Lietuvos \xc5\xa1a\xc5\xa1ki\xc5\xb3 kompozicijos m\xc4\x97g\xc4\x97j\xc5\xb3 s\xc4\x85jungos (L\xc5\xa0KMS) prezidentas. Nacionalinis \xc5\xa1a\xc5\xa1ki\xc5\xb3 kompozicijos didmeistris (2016 m.), daugkartinis Lietuvos \xc5\xa1a\xc5\xa1ki\xc5\xb3 kompozicij\xc5\xb3 sudarymo \xc4\x8dempionas, auk\xc5\xa1\xc4\x8diausias sporto pasiekimas \xe2\x80\x93 8-oji vieta pasaulio \xc4\x8dempionate (2006 m.). 2001-2006 m. ir 2010-2015 m. Pasaulin\xc4\x97s \xc5\xa1a\xc5\xa1ki\xc5\xb3 federacijos (FMJD) kompozicijos komiteto (CPI) narys (2010-2013 m. - ir FMJD CPI sekretorius). FMJD \xc5\xa1a\xc5\xa1ki\xc5\xb3 kompozicijos arbitras (teis\xc4\x97jas). 2014 m. rugs\xc4\x97jo m\xc4\x97n. suteiktas L\xc5\xa0KMS Garb\xc4\x97s prezidento vardas._NEWLINE_Daug met\xc5\xb3 buvo Lietuvos \xc5\xa1a\xc5\xa1ki\xc5\xb3 federacijos (L\xc5\xa0F) Vykdomojo komiteto nariu, nuo 2016 m. gruod\xc5\xbeio m\xc4\x97n. - L\xc5\xa0F Etikos ir gin\xc4\x8d\xc5\xb3 komisijos pirmininkas._NEWLINE_\xc5\xa0v. Adalberto - Lietuvos Did\xc5\xbeiosios Kunigaik\xc5\xa1tyst\xc4\x97s - Riteri\xc5\xb3 ordino narys (riteris), Lietuvi\xc5\xb3 kalbos draugijos (LKD) ir asociacijos "Balt\xc5\xb3 centras" narys._NEWLINE_Taip pat domisi ir ra\xc5\xa1o Kur\xc5\xa1o ir \xc5\xbdiemgalos hercogyst\xc4\x97s (kunigaik\xc5\xa1tyst\xc4\x97s), \xc5\xbdagar\xc4\x97s miesto istorijos bei bobsl\xc4\x97jaus ir skeletono sporto \xc5\xa1ak\xc5\xb3 temomis.'